《不应武康清溪之檄端居即事呈淮阳建昌二太守辰溪监郡三公》
宋代·米芾

秘箧大开千古到，雪图小挂满堂寒。墨浓员峤峰孤起，枕冷燕山玉一团。

圆扇古人蝉雀意，清风四海弟兄欢。闭关不谢勤来客，畏暑非缘懒作官。

凫胫欲长宁可益，蜩枝求足已能胖。有时惊觉神瀵梦，北里新声舞翠鸾。

作者简介：米芾（1051-1107），北宋书法家、画家，书画理论家。祖籍太原，迁居襄阳。天资高迈、人物萧散，好洁成癖。被服效唐人，多蓄奇石。世号米颠。书画自成一家。能画枯木竹石，时出新意，又能画山水，创为水墨云山墨戏，烟云掩映，平淡天真。善诗，工书法，精鉴别。擅篆、隶、楷、行、草等书体，长于临摹古人书法，达到乱真程度。宋四家之一。曾任校书郎、书画博士、礼部员外郎。